PATVIRTINTA

Vilniaus l-d „Liepsnelė”

Direktorės

2020 m. kovo 27 d.

įsakymu Nr. V-30

**VILNIAUS LOPŠELIO-DARŽELIO „LIEPSNELĖ”**

**UGDYMO ORGANIZAVIMO NUOTOLINIU BŪDU TVARKOS APRAŠAS**

**I skyrius**

**Bendrosios nuostatos**

1. Ugdymo organizavimo nuotoliniu būdu tvarkos aprašas parengtas vadovaujantis Lietuvos Respublikos švietimo, mokslo ir sporto ministro 2020 m. kovo 16 d. įsakymu Nr. V-372 patvirtintomis rekomendacijomis dėl ugdymo proceso organizavimo nuotoliniu būdu.
2. Atsižvelgiant į susidariusią situaciją dėl COVID-19 priimtiniausios nuotolinio ugdymo(si) organizavimo priemonės, ugdymo(si) nuotoliniu būdu sąveikai tarp mokytojų ir mokinių užtikrinti pasirenkama:
	1. ***asinchroninis ryšys*** – mokytojai, įgyvendinantys ikimokyklinio ugdymo programą, ir vaikai gali dalyvauti ugdymo(si) procese aktyviai įsitraukdami skirtingu laiku (SMS, elektroninis paštas, grupės sukurta elektroninė erdvė, įstaigos tinklapis);
	2. ***sinchroninis ryšys*** – mokytojai ir vaikai gali dalyvauti ugdyme bendradarbiaudami, bet būtinai tuo pačiu laiku (vaizdo pokalbiai, konferencijos ir pan.).

**II skyrius**

**NUOTOLINIO UGDYMO(SI) ORGANIZAVIMAS**

1. Nuotoliniam ugdymui(si) naudojama:
	1. šeimų ir pedagogų turimos nuotolinio ryšio priemonės: mobilieji telefonai, planšetės, nešiojamieji, stacionarūs kompiuteriai;
	2. bendravimui (pokalbiams, konferencijoms) – ZOOM (zoom.us);
	3. interaktyviam ugdymui(si) mokytojų ir švietimo pagalbos specialistų parengta pagal rekomenduojamas temas vaizdo mokomoji medžiaga su atitinkančiomis vaikų amžių užduotėlėmis (piešimas, karpymas, raidelių apvedimai, dainelių dainavimas, fizinis galių ugdymas, knygelių skaitymas, istorijų pasakojimas ir kt.), vaizdo programos, interneto erdvėje pasidalinta kitų mokytojų sukurta edukacinė medžiaga ar mokytojo pasirinkta aktyvaus mokymo platforma padlet.com.
	4. bendravimui su vaikais, jų tėvais, švietimo pagalbos, meninio ugdymo ir fizinio lavinimo specialistais bei administracija – darželio elektroninis paštas (rastine@liepsnele.vilnius.lm.lt) ir asmeniniai direktorės, švietimo pagalbos specialistų ir visų mokytojų bei specialistų elektoriniai paštai, socialiniai tinklai (grupės susikurtos elektroninės erdvės), mobilieji telefonai;
2. nuotolinio ugdymo(si) dalyvių veikla nuo 2020 m. kovo 30 d.:
	1. ***vaikai ir tėveliai*** reguliariai, ne rečiau nei kartą per dieną, šeimai patogiu laiku, būdami skirtingose vietose, naudodami informacines komunikacijos priemones ir technologijas, įsitraukia į ugdymą(si), kurį organizuoja grupės mokytojos, meninio ugdymo mokytoja, fizinio lavinimo mokytojas, logopedė;
	2. tėveliai, mokytojai, specialistai nuolat bendradarbiauja, naudoja užduočių atlikimui reikalingas priemones ir medžiagas;
	3. tėveliai informuoja mokytojus, specialistus, jei negali dalyvauti nuotoliniame mokyme dėl ligos;
	4. tėveliai teikia grįžtamąjį ryšį mokytojoms, specialistams – atliktų užduočių nuotraukas ar kitą vaizdo medžiagą įkeldami į sutartą grupės elektroninę erdvę.
3. Mokytojai, meninio ugdymo, fizinio lavinimo specialistai, logopedas:
	1. iki 2020 m. kovo 27 d. pasiruošia nuotoliniam darbui dalyvaudami virtualiuose seminaruose arba savarankiškai nagrinėdami nuotolinio mokymo priemones;
	2. pasirengia nuotolinio darbo priemones (susikuria vartotojų aplinkas, užregistruoja mokinius, pasiruošia skaitmeninius mokymo išteklius);
	3. konsultuojasi tarpusavyje, teikia pagalbą vieni kitiems elektroninėmis bendravimo priemonėmis;
	4. parengia temų planą, ugdymo turinį ir praktines užduotis parenka atsakingos mokytojos pagal sutartą grafiką;
	5. užtikrina, kad užduotys atitiktų vaikų amžių, būtų prasmingos, patirtinės, lavinančios įvairias vaiko kompetencijas.
4. Švietimo pagalbos specialistai:
	1. pastoviai palaiko ryšius su grupių mokytojais, ugdytiniais, jų tėvais;
	2. pagal poreikį, susitaria su tėvais, dėl pagalbos formos, laiko;
	3. pasitelkdami sau ir tėvams prieinamas vaizdo programas teikia individualią pagalbą vaikui, esant reikalui, pasitelkia tėvų pagalbą, konsultuoja tėvus individualiai;
	4. rengia bendras rekomendacijas šeimoms ir mokytojams, jas talpina sukurtuose platformuose.
5. Įstaigos vadovas:
	1. nuolat su bendruomene dalinasi aktualia informacija, gauta iš steigėjo, Švietimo mokslo ir sporto ministerijos ar kitų institucijų;
	2. informuoja lopšelio-darželio bendruomenę apie ugdymo(si) nuotoliniu būdu įgyvendinimą;
	3. tariasi su mokytojais, švietimo pagalbos specialistais, kaip veiksmingiau organizuoti nuotolinį ugdymą(si);
	4. teikia pagalbą mokytojams, specialistams;
	5. inicijuoja mokytojų bei tėvų apklausas nuotolinio ugdymo(si) eigai koreguoti ir tobulinti;
	6. organizuoja ugdymo(si) nuotoliniu būdu kokybės stebėseną ir aptarimus.

**III. REKOMENDUOJAMI NAUDOTI SKAITMENINIAI IŠTEKLIAI IR KITA PAGALBA**

8.Ugdymo programoms įgyvendinti rekomenduojama pasinaudoti esamu visoms mokykloms laisvai prieinamu skaitmeniniu ugdymo turiniu:

8. 1. Ugdymo avilys (https://www.e-mokymosi.lt/courses/ugdymosi-avilys ) - platformoje galima rasti metodinę medžiagą nuotoliniam ir įprastam ugdymo proceso užtikrinimui;

8.2. Jaunieji gamtos reindžeriai (http://www.gamtosreindzeris.lt/ ) – platforma, kurioje jaunieji gamtos mylėtojai mokosi pažinti gamtą žaisdami žaidimus ir spręsdami linksmas užduotis. Dalis užduočių atliekamos internetinėje erdvėje, bet didžioji dalis jų ragina vaikus keliauti į gamtą, ją tyrinėti, įveikti įvairius iššūkius ir į platformą įkelti savo nuotykių rezultatus;

8.3. Vakaro pasakos (https://www.lrt.lt/tema/vakaro-pasaka ) - platforma, kurioje sukaupta visa biblioteka pasakų;

8.4. Edukaciniai žaidimai vaikams Gudrutis Dutis (https://gudrutisdutis.lt/lt/zaidimai/ikimokyklinukams );

8.5. Patarimai mokytojams ir tėvams (<http://www.svietimonaujienos.lt/ikimokyklinis-ir-> priešmokyklinis-ugdymas-nuotoliniu-būdu );

8.6. Pagalba mokytojams (<https://www.svietimopazanga.lt/informacija-ir-rekomendacijos->del-ikimokyklinio-ugdymo/ );

8.7. Informacijos apie nuotolinį ugdymą, rekomendacijų ugdymo įstaigoms ir tėvams taip pat galite rasti (https://svietimas.vilnius.lt/ );

8.8. Nuorodos į kitą metodinę medžiagą nuotoliniam mokymui, bus nuolat atnaujinama ir pateikiama Nacionalinės švietimo agentūros interneto svetainėje (https://www.nsa.smm.lt/nuotolinis).

8.9. Rekomenduojama taip pat naudotis laikinai laisvai prieinamu įvairių įmonių siūlomu skaitmeniniu turiniu.

**IV skyrius**

**Baigiamosios nuostatos**

9. Dėl nuotolinio ugdymo(si) informacinių technologijų naudojimo – komandinis pedagogų darbas vyksta sukurtoje Messenger grupėje.

1. Administratorius, suderinęs su direktoriumi ar pavaduotoju, sukelia parengtą mokytojų ir specialistų medžiagą nuotolinio ugdymo(si) organizavimui, bendruomenės švietimui, kitą karantino laikotarpiu aktualią informaciją.

\_\_\_\_\_\_\_\_\_\_\_\_\_\_

Vilniaus lopšelio-darželio „Liepsnelė” nuotolinio ugdymo(si) organizavimo karantino laikotarpiu tvarkos aprašo

1 priedas

**VILNIAUS LOPŠELIO-DARŽELIO „LIEPSNELĖ”**

**NUOTOLINIO UGDYMO PROCESO ORAGNIZAVIMO PRIEMONIŲ PLANAS**

|  |  |  |
| --- | --- | --- |
| **Eil. Nr.**  | **Įgyvendinimo priemonė**  | **Atsakingi vykdytojai**  |
| 1.  | Darbuotojų kompetencijų tobulinimui naudojama nuotolinio mokymo(si) platforma [www.pedagogas.lt](http://www.pedagogas.lt/), www.mokymosi.lt | Visi darželio pedagogai  |
| 2.  | Į uždarą tėvų ir pedagogų facebook.com grupę (toliau FB grupė) įkeliami ugdomieji veiklos planai (kokie bus ugdomi vaikų pasiekimai, savaitės tema, tikslai, uždaviniai, rekomenduojamos veiklos, bendradarbiavimas su tėvais ir kitais įstaigos specialistais, savaitės refleksija). Planai siunčiami pirmadienį, esant poreikiui jie pildomi savaitės eigoje, savaitės pabaigoje mokytojos reflektuoja veiklas, vaikų pasiekimus, žymi planus ateičiai.Ugdomajam planui naudojama padlet.com elektroninė platforma.Grįžtamąjį ryšį (vaikų veiklų nuotraukos, komentarai, aprašymai įkeliami į FB grupę arba siunčiami mokytojui asmeniškai). | Mokytojos, dirbančios pagal ikimokyklinio ugdymo programą, meninio ugdymo pedagogė, kūno kultūros mokytojas. |
| 3.  | Konsultacijos tėvams, vaikų pasiekimų aptarimai ir kiti aktualūs klausimai sprendžiami telefonu, el. paštu arba messengerio pagalba. | Mokytojos, dirbančios pagal ikimokyklinio ugdymo programą, meninio ugdymo pedagogė, kūno kultūros mokytojas. |
| 4. | Tėvų, mokytojų susirinkimai vykdomi per „Zoom” platformą. | Mokytojos, dirbančios pagal ikimokyklinio ugdymo programą, meninio ugdymo pedagogė, kūno kultūros mokytojas. |
| 5. | Logopedo užsiėmimai organizuojami per „Zoom” platformą. | Logopede |
| 6.  | Operatyviai informacijai bei gerosios patirties sklaidaisukurta pedagogų atskira messengerio grupė.  | Visi darželio darbuotojai |
| 7.  | Elektroniniu paštu, viberiu, messengeriu ir telefonu vyksta bendravimas ir bendradarbiavimas su įstaigos tėvais ir darbuotojais.  | Administracija  |
| 8. | Visa aktuali informacija talpinama įstaigos internetiniame puslapyje <http://www.liepsnele.vilnius.lm.lt/> ir uždaruose tėvų ir pedagogų FB grupėse. | Administracija, sveikatos priežiūros specialistė. |